2001 Rhif 1076 (Cy. 52)
TALIADAU CYMUNEDOL, CYMRU
Y DRETH GYNGOR, CYMRU
ARDRETHU A PHRISIO, CYMRU
Rheoliadau Taliadau Cymunedol, Y Dreth Gyngor ac Ardrethu Annomestig (Gorfodi) (Llysoedd Ynadon) (Cymru) 2001
Wedi'u gwneud 13 Mawrth 2001
Yn dod i rym yn unol â rheoliad 1

Mae Cynulliad Cenedlaethol Cymru yn gwneud y Rheoliadau canlynol, drwy arfer y pwerau a roddwyd i'r Ysgrifennydd Gwladol gan baragraffau 1 a 13(b) o Atodlen 4 a pharagraff 1 o Atodlen 9 i Ddeddf Cyllid Llywodraeth Leol 1988 a pharagraffau 1(1) a 13(b) o Atodlen 4 i Ddeddf Cyllid Llywodraeth Leol 1992 a phob pŵ er arall sy'n galluogi'r Ysgrifennydd Gwladol yn y cyswllt hwnnw ac sydd wedi'u breinio bellach yng Nghynulliad Cenedlaethol Cymru.
1988 p.41. Diddymwyd adran 22 yr oedd Atodlen 4 yn effeithiol odani gan adran 117(2) o Ddeddf Cyllid Llywodraeth Leol 1992 (p.14), ac Atodlen 14 iddi, ond o dan adran 118(1) o'r Ddeddf 1992 honno nid yw'r diddymu i effeithio ar weithrediad y darpariaethau hynny mewn perthynas ag unrhyw dâl cymunedol ar gyfer diwrnod cyn 1 Ebrill 1993 neu mewn perthynas ag unrhyw flwyddyn ariannol sy'n dechrau cyn y dyddiad hwnnw.
1992 p.14.
Trosglwyddwyd swyddogaethau'r Ysgrifennydd Gwladoly cyfeirir atynt, i'r graddau y maent yn arferadwy mewn perthynas â Chymru, i Gynulliad Cenedlaethol Cymru gan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) y mae diwygiadau iddo nad ydynt yn berthnasol i'r Rheoliadau hyn.